ਸਮੱਗਰੀ: ਤਕਰੀਬਨ 40 ਸਾਲ ਪਹਿਲਾਂ ਜਦੋਂ ਉੱਘੇ ਹਿੰਦੀ ਕਵੀ ਆਲੋਕ ਧਨਵਾ ਨੇ ਆਪਣੀ ਕਵਿਤਾ, 'ਭਾਗੀ ਹੂਈ ਲੜਕੀਆਂ' ਵਿੱਚ ਇਹ ਸਤਰਾਂ ਲਿਖੀਆਂ ਤਾਂ ਉਹ ਸਾਨੂੰ-ਤੁਹਾਨੂੰ ਹੀ ਸੰਬੋਧਨ ਕਰ ਰਹੇ ਸੀ।

ਸੱਚ ਹੀ ਤਾਂ ਹੈ, ਜਦੋਂ ਔਰਤ ਬੇਖੌਫ਼ ਭਟਕਦੀ ਹੈ ਤਾਂ ਅਸੀਂ-ਤੁਸੀਂ ਕਿੰਨਾ ਡਰ ਜਾਂਦੇ ਹਾਂ।

ਕੀ ਤੁਸੀਂ ਜਾਣਦੇ ਹੋ, ਔਰਤਾਂ ਦੀ ਭਟਕਣ ਰੁਕੀ ਨਹੀਂ ਹੈ?

ਕੁਝ ਅੱਖਾਂ ਤੁਸੀਂ ਬੰਦ ਕਰ ਦਿੱਤੀਆਂ ਹਨ, ਅੱਖਾਂ ਫੇਰ ਲਈਆਂ ਹਨ ਅਤੇ ਕੁਝ ਔਰਤਾਂ ਨੇ ਆਪਣੇ ਜੀਵਨ ਵਿੱਚ ਕ੍ਰਾਂਤੀ ਚੁਪਚਾਪ ਲੈ ਆਉਂਦੀ ਹੈ।

ਇਸ ਲਈ ਅਸੀਂ ਸੋਚਿਆ ਕਿ ਇਸ ਗੁਪਤ ਭਾਂਬੜ ਉੱਤੇ ਰੌਸ਼ਨੀ ਮਾਰੀ ਜਾਵੇ।

ਕੀ ਹੈ ਸਿਆਸੀ ਹਿੱਸੇਦਾਰੀ ਦਾ ਔਰਤਾਂ 'ਤੇ ਅਸਰ?

ਮੁਸਲਮਾਨ ਦੇਸ ਦੀ ਕਮਾਨ ਸਾਂਭਣ ਵਾਲੀ ਪਹਿਲੀ ਔਰਤ

ਤੁਹਾਡੀ ਮੁਲਾਕਾਤ ਭਾਰਤ ਦੀਆਂ ਉਨ੍ਹਾਂ ਔਰਤਾਂ ਨਾਲ ਕਰਵਾਈ ਜਾਵੇਗੀ ਜੋ ਸਮਾਜਿਕ ਜ਼ਜੀਰਾਂ ਨੂੰ ਪਾਰ ਕੇ ਆਪਣੀਆਂ ਖਾਹਿਸ਼ਾਂ ਅਤੇ ਇੱਛਾ ਨੂੰ ਤਰਜੀਹ ਦੇ ਕੇ ਆਪਣਾ ਵਿਅਕਤੀਤਵ ਲੱਭ ਰਹੀਆਂ ਹਨ।

ਇਹ ਔਰਤਾਂ ਸਾਡੇ-ਤੁਹਾਡੇ ਵਿਚਾਲੇ ਹੀ ਹਨ। ਭਾਰਤ ਦੇ ਉੱਤਰ, ਪੂਰਬ-ਉੱਤਰ, ਦੱਖਣ, ਪੱਛਮ, ਸ਼ਹਿਰੀ ਅਤੇ ਪੇਂਡੂ ਖੇਤਰ ਵਿੱਚ-ਉਹ ਆਪਣੀ ਮਰਜ਼ੀ #HerChoice ਨਾਲ ਜੀਅ ਰਹੀਆਂ ਹਨ।

ਅਗਲੇ ਡੇਢ ਮਹੀਨੇ ਵਿੱਚ ਅਸੀਂ ਵੱਖ-ਵੱਖ ਤਬਕੇ ਅਤੇ ਇਲਾਕਿਆਂ ਨਾਲ ਸਬੰਧਤ 12 ਔਰਤਾਂ ਦੀਆਂ ਸੱਚੀਆਂ ਕਹਾਣੀਆਂ ਲਿਆਂਵਾਂਗੇ।

ਵਾਅਦਾ ਹੈ ਕਿ ਇਹ ਕਹਾਣੀਆਂ ਤੁਹਾਨੂੰ ਹੈਰਾਨ ਕਰ ਦੇਣਗੀਆਂ। ਭਾਰਤ ਵਿੱਚ ਨੌਜਵਾਨ ਅਤੇ ਮੱਧ-ਵਰਗ ਉਮਰ ਦੀਆਂ ਔਰਤਾਂ ਬਾਰੇ ਤੁਹਾਡੀ ਸੋਚ ਅਤੇ ਸਮਝ ਦਾ ਦਾਇਰਾ ਵੀ ਵਧਾ ਦੇਣਗੀਆਂ।

ਇਹ ਵੀ ਦੱਸਾਂਗੇ ਕਿ ਇੱਕ ਔਰਤ ਜਿਸ ਨੂੰ ਵਿਆਹ ਤੋਂ ਬਾਅਦ ਪਤਾ ਲੱਗਿਆ ਕਿ ਉਸ ਦਾ ਪਤੀ ਨਾਮਰਦ ਹੈ। ਨਾ ਸਰੀਰਕ ਸਬੰਧ ਬਣਾ ਸਕਦਾ ਹੈ ਨਾ ਪਿਆਰ ਕਰਨ ਦਾ ਇਛੁੱਕ ਹੈ।

ਉਸ ਮਰਦ ਨੇ ਤਾਂ ਸਮਾਜ ਦੇ ਦਬਾਅ ਹੇਠ ਝੂਠ ਬੋਲ ਕੇ ਵਿਆਹ ਕਰਵਾਇਆ, ਪਰ ਉਸ ਅਧੂਰੇ ਰਿਸ਼ਤੇ ਵਿੱਚ ਔਰਤ ਨੇ ਕੀ ਕੀਤਾ?

ਇੱਕ ਅਜਿਹੀ ਕੁੜੀ ਦੀ ਕਹਾਣੀ ਵੀ ਹੈ ਜਿਸ ਦੇ ਪੇਂਡੂ ਮਾਪਿਆਂ ਨੇ ਉਸ ਦੇ ਜਨਮ ਤੋਂ ਬਾਅਦ ਆਪਣੇ ਪ੍ਰੇਮ-ਸਬੰਧਾਂ ਲਈ ਉਸ ਨੂੰ ਛੱਡ ਦਿੱਤਾ।

ਮਾਪੇ ਹੁੰਦੇ ਹੋਏ ਵੀ ਅਨਾਥ ਹੋਈ ਉਸ ਕੁੜੀ ਦੀ ਮਰਜ਼ੀ ਕੀ ਹੈ?

ਸਮਲਿੰਗੀ ਰਿਸ਼ਤਿਆਂ ਬਾਰੇ ਬਹੁਤ ਪੜ੍ਹਿਆ-ਸੁਣਿਆ ਹੈ, ਪਰ ਕਦੇ ਦੋ ਔਰਤਾਂ ਨੂੰ ਬਿਣਾ ਕਿਸੇ ਪ੍ਰੇਮ ਸਬੰਧ ਦੇ ਦਹਾਕਿਆਂ ਤੱਕ ਇਕੱਠੇ ਰਹਿੰਦੇ ਦੇਖਿਆ ਹੈ?

ਮਿਲਣਾ ਚਾਹੋਗੇ ਅਜਿਹੇ ਦੋ ਆਜ਼ਾਦ ਖਿਆਲ ਪੰਛੀਆਂ ਨੂੰ?

ਤਲਾਕਸ਼ੁਦਾ ਔਰਤਾਂ ਨੂੰ ਅਕਸਰ ਵਿਚਾਰੀ ਦੇ ਚਸ਼ਮੇ ਨਾਲ ਦੇਖਣ ਵਾਲਿਆਂ ਲਈ ਉਹ ਕਹਾਣੀ ਖਾਸ ਹੋਵੇਗੀ, ਜੋ ਉਨ੍ਹਾਂ ਨੂੰ ਅਜਿਹੀ ਔਰਤ ਨਾਲ ਮਿਲਵਾਏਗੀ ਜਿਸ ਨੇ ਆਪਣੇ ਪਤੀ ਦੇ ਪਿਆਰ ਨੂੰ ਗੁਆਉਣ ਤੋਂ ਬਾਅਦ ਹੀ ਖੁਦ ਨੂੰ ਪਿਆਰ ਕਰਨਾ ਅਤੇ ਖੁਦ ਦਾ ਸਤਿਕਾਰ ਕਰਨਾ ਸਿੱਖ ਲਿਆ।

ਕਹਾਣੀਆਂ ਤਾਂ ਉਨ੍ਹਾਂ ਔਰਤਾਂ ਲਈ ਵੀ ਬਹੁਤ ਦਿਲਚਸਪ ਹਨ, ਜਿਨ੍ਹਾਂ ਨੇ ਆਪਣੀ ਪਸੰਦ ਨਾਲ ਇਕੱਲੇ ਰਹਿਣ ਦਾ ਫੈਸਲਾ ਕੀਤਾ।

ਵਿਆਹ ਨਾ ਕਰਾਉਣ ਦਾ ਉਹ ਮੁਸ਼ਕਲ ਫੈਸਲਾ ਜੋ ਹਮੇਸ਼ਾਂ ਪਰਿਵਾਰ ਅਤੇ ਸਮਾਜ ਦੇ ਵਿਰੁੱਧ ਲੜਾਈ ਜਿੱਤਣ ਤੋਂ ਘੱਟ ਨਹੀਂ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
'ਤੁਮ, ਜੋ ਪਤਨੀਓਂ ਕੋ ਅਲੱਗ ਰੱਖਤੇ ਹੋ, ਵੇਸ਼ਆਓਂ ਸੇ 

ਔਰ ਪ੍ਰੋਮਿਕਾਓਂ ਕੋ ਅਲਗ ਰੱਖਤੇ ਹੋ, ਪਤਨੀਓਂ ਸੇ  

ਕਿਤਨਾ ਆਤੰਕਿਤ ਹੋਤੇ ਹੋ  

ਜਬ ਇਸਤਰੀ ਬੇਖੌਫ਼ ਭਟਕਤੀ ਹੈ, ਢੂੰਡਤੀ ਹੂਈ ਅਪਨਾ ਵਿਅਕਤੀਤਵ  

ਏਕ ਹੀ ਸਾਥ ਵੇਸ਼ਿਆਓਂ ਔਰ ਪਤਨੀਓਂ ਮੇਂ!'